但有陣時，啲腦死嘅病人又可以靠架生幫手做唞氣同心跳呢啲基本功能，而且廿一世紀初嘅醫學界已知有瀕死體驗（NDE）嘅現象－喺 NDE 期間，病人嘅腦部好多時經已停止運作（用腦死做死亡定義嘅話算係經已死咗）不過病人後嚟救得返，而且仲能夠正確噉描述佢「死咗」期間發生嘅事，又引起咗生物學界同醫學界對死亡嘅討論。